  Туспуктэм: vk.com (Донецкий РАМТ- театр для всей семьи (г.Макеевка)) Майя Бывальцева Донецк элькунысь егитъёслэн академ теарзы Удмуртие гастрольёсын лыктоз. Возьматонъёс Йӧскалык театрлэн сцена вылаз мынозы, солэн афишаяз кык спектакль пыртэмын. 7-тӥ шуркынмонэ Николай Лесковлэсь «Левша» пьесазэ (16+) возьматозы. Спектакль, кытын фантастической но зэмос дуннеос пӧлэсьтӥськизы, - со «туж адямилыко лулпушен» драмтической фарс, пусйизы возьматонэз пуктӥсьёс. 8-тӥ шуркынмонэ Дмитрий Даниловлэн пьесаезъя «Человек из Подольска» спектаклез (16+) учкыны луоз. Отын возьматэмын, кыӵе луыны быгатысал полиция, асьмеос идеальной дуннеын улысамы ке. Но татын полиция катъёсты быдэсъясь ёзэт гинэ ӧвӧл. Тазэ ужзэс пуктӥсьёс «оптимистическая трагедия (комедия)» нимазы. Донецк элькунысь театрлэн возьматонъёсыз «Большие гастроли» федерал программалэн пиналъёс но егитъёс понна ӧрезъя радъясько. Тодэ вайытом, Удмуртиысь операя но балетъя театр Египетэ гастрольёсы потаз. Тегъёс: Лулчеберет Театр Удмуртия  